Stinkende sokker og Gud

Også mediet The Economist har set dansk børne-tv. Her er det dog ikke vores måde at håndtere døden på, der bliver omtalt, men hvem der dukker op på skærmen - for eksempel Onkel Reje.

Når jeg snakker med medarbejdere fra DR, er det som at høre Mogens Vemmer tale. Man bygger meget på traditionen, man har, og er god til at holde den i hævd. Helle Strandgaard Jensen, lektor

Journalisten kalder Ramasjang for "fræk" og henviser til Onkel Reje, der har stinkende sokker, som fortæller hinanden vittigheder. Hans bedstemor tænder ild til prutter, og han siger, at Gud bor i himlen med Julemanden og deres hund Marianne - Gud er altså homoseksuel.

Alt sammen ting, der aldrig ville blive vist i USA og Storbritannien, hvor tempoet er højere - for højt ifølge journalisten.

- Uanset om de er lavet i 2010'erne eller 1980'erne, er Ramasjangs udsendelser ligefrem sløve, skrev The Economist i 2016.

Tid til at lege, tænke og tisse

At tempoet er meget langsommere i dansk børne-tv end på Cartoon Network og Disney Channel har hele tiden været meningen, fortæller Mogens Vemmer.

- Vi prøvede at holde et tempo, der gav børn mulighed for at lege videre, tænke sig om og måske gå ud og tisse og komme igen. Ikke som det hæsblæsende tempo, der startede i USA med Sesame Street.

Selvom det snart er tyve år siden, at Mogens Vemmer sad for bordenden i B&U, holder man fast i tankerne, mener Helle Strandgaard Jensen.

- Når jeg snakker med medarbejdere fra DR, er det som at høre Mogens Vemmer tale. Man bygger meget på traditionen, man har, og er god til at holde den i hævd.

Når man spørger Mogens Vemmer om, hvad han synes om nutidens børne-tv fra DR, glider der da også et smil over læberne.

- Jeg synes, de har bredt sig på en fremragende måde, og mange af programmerne er mindst lige så fornyende, som vi prøvede på i vores tid. Det er gået hurtigt, og man har holdt kvaliteten, men det ville være dejligt med dobbelt så mange egenproducerede ting. Men det bliver der vel råd til med den nye medieordning, siger han - lettere ironisk.

I stedet for at sige tak, fordi I lyttede eller så med, som det er sagt så ofte før, vil Mogens Vemmer hellere sige: